《送邓提举之官江浙 其三》
元代·贡奎

停车子踟蹰，把袂我夷犹。念此离别难，况乃交契绸。

雨霁白云飞，日斜江树浮。望极意逾远，愁多身更留。

岂无负郭田，何苦事远游。归来亦从人，商歌激高秋。

作者简介：贡奎（1269—1329），字仲章，宣城（今属安徽）人。生于元世祖至元六年，卒于文宗天历二年，年六十一岁，追封广陵郡侯，谥文靖。